jkorsvik/nowiki_second_scrape_merged huggingface dataset:
Pride Park Stadium

Pride Park Stadium, oftest kalt Pride Park, er fotballklubben Derby Countys hjemmearena. Banen ligger i utkanten av bykjernen til Derby. Anlegget var ferdig i 1997, og ble åpnet av dronning Elizabeth II den 18. juli samme år. Tilskuerkapasiteten er 33 597.
Den 27. mai 2001 spilte det engelske landslaget en privatkamp mot Mexico på denne banen. I tillegg har U-21 landslaget til England brukt arenaen flere ganger de senere årene.


== Eksterne lenker ==
(en) Pride Park Stadium – kategori av bilder, video eller lyd på Commons 
Informasjon om Pride Park Stadium hos Stadiumguide.com
Internet Football Grounds Guide – Pride Park Stadium, Derby County FC
Grønland (Oslo)

Grønland (1–19, 6–24) er hovedgaten i området Grønland øst for Oslo sentrum, i bydel Gamle Oslo. 
De nåværende gatene Grønland og Grønlandsleiret (tidligere Leiret) var veien mellom forstaden Oslo og Christiania, via Vaterlands bru (første bro bygget 1654). 


== Kjente bygninger ==
Steplagården (nr. 4)
Apoteket Hjorten i Oslo (nå Dattera til Hagen) (nr. 10)
Goetheinstituttet (nr. 16)
Asylet (nr. 28)


== Referanser ==


== Litteratur ==
Bettum, Anders: Grønland som religiøs møteplass. I Byminner nr.1-2007, s.46-53
Knut Are Tvedt, red. (2010). «Grønland». Oslo byleksikon (5. utg.). Oslo: Kunnskapsforlaget. s. 219-220. ISBN 978-82-573-1760-7. 


== Galleri ==
Coffea canephora

Coffea canephora (Robustakaffe også synonymt med Coffea robusta) er en kaffeart som har sitt opphav i det vestlige Afrika. Den blir i hovedsak dyrket i Afrika og Brasil der den kalles Conillon. Robusta blir også dyrket i Sørøst-Asia, der franske kolonister introduserte den til Vietnam mot slutten av 1800-tallet. Eksporten fra dette området er nå nest høyest i verden etter Brasil. Denne kaffearten er enklere å dyrke fram enn Coffea arabica og er derfor billigere å produsere. Siden arabicabønner i utgangspunktet blir betraktet som overlegne, er robusta vanligvis begrenset til kaffe av lavere kvalitet, og da ofte i blanding med andre kaffesorter. Den er forøvrig hyppig brukt i pulverkaffe, og i espressoblandinger for å fremme dannelsen av "skumtopp". Robusta inneholder rundt dobbelt så mye koffein sammenlignet med arabica. Rundt en tredjedel av all kaffe produsert på verdensbasis er i dag robusta.


== Egenskaper ==
Coffea canephora ble ikke klassifisert som en kaffeart før rundt 100 år etter Coffea arabica. Det vokste da fritt i vestre og sentrale Afrika.
Planten har grunne røtter, og vokser som et robust tre eller busk, til å bli rundt 10 meter høy. Den blomstrer uregelmessig og det tar rundt 10–11 måneder før frukten blir moden.
Robustaplanten produserer større kvanta enn arabicaplanten, og robusta er også mindre sårbar for skadedyr og sykdom. Den blir også regnet for å ha en betydelig bitrere smak enn arabica.


== Eksterne lenker ==
(en) Coffea canephora i Encyclopedia of Life 
(en) Coffea canephora i Global Biodiversity Information Facility 
(en) Coffea canephora hos ITIS 
(en) Coffea canephora hos NCBI 
(en) Coffea canephora hos The International Plant Names Index 
(en) Coffea canephora hos Tropicos 
(en) Kategori:Coffea canephora – bilder, video eller lyd på Wikimedia Commons 
(en) Coffea canephora – galleri av bilder, video eller lyd på Wikimedia Commons 
Coffea canephora – detaljert informasjon på Wikispecies
Matlock

For den amerikanske tv-serien, se Matlock (TV-serie)Matlock er administrasjonsbyen i Derbyshire og distriktet Derbyshire Dales i England. Den var tidligere et kursted, og ligger ved elven Derwent. Den er lokalisert i den sørøstlige enden av distriktet Peak. I folketellingen av 2011 hadde byen en befolkning på 9 543 innbyggere. Befolkningstallet for det større byområdet Matlock er på omtrentlig 20 000 innbyggere, inkludert Darley Dale, Tansley, Hackney og Matlock Bath. Matlock er 14 km sørvest for Chesterfield, og ikke langt til byene Derby (30 km), Sheffield (32 km), and Nottingham (46 km).

Opprinnelig lå det flere små landsbyer i området: Matlock Town, Matlock Green, Matlock Bridge og Matlock Bank. I 1698 ble det oppdaget varme kilder der, og kurhotellene, kjent som «hydros», sprang opp. Befolkningen økte dermed voldsomt, og byen oppsto. Det største hotellet ble åpnet i 1853, og nedlagt i 1950-årene da byens administrasjon flyttet inn i bygningen. Det tidligere kurstedet Matlock Bath ligger umiddelbart sør for byen ved motorveien A6.
I 1893 ble det anlagt en kabeldrevet trikk gjennom byen, inspirert av trikkene i San Francisco. Da den ble åpnet var den verdens bratteste trikkelinje, og kostet to pence opp og en penny ned. Banen ble nedlagt i 1927 etter at biler og busser hadde tatt over.
Leys Park er en stor viktoriansk park ved elven. Den åpnet i 1898, og har nå en modelljernbane på permanent utstilling i den gamle trikkestallen, som ble flyttet til parken, samt en musikkpaviljong og en dam med små motorbåter. Båtene er de eldste i sitt slag som fortsatt er i drift i Storbritannia.


== Referanser ==


== Eksterne lenker ==
(en) Matlock, Derbyshire – kategori av bilder, video eller lyd på Commons 
(en) Matlock – galleri av bilder, video eller lyd på Commons  Matlock hos Wikivoyage

Lokalhistorie: Matlock, Matlock Bath and Matlock Dale
Derbyshire Dales District Council
Derbyshire County Council
Matlock: turistinformasjon
Paolo Bettini

Paolo Bettini (født 1. april 1974) er en italiensk tidligere profesjonell syklist. Han ble regnet som en av verdens beste syklister i én-dagersritt.
Han vant verdenscupen tre år på rad, fra 2002 til 2004.
I løpet av sin karriere vant han blant annet  Milano–Sanremo, Liège–Bastogne–Liège (2), Lombardiet rundt (2),Clásica de San Sebastián. Han har totalt åtte etappeseire fra de store etapperittene. I 2005 og 2006 vant han poengtrøya i Giro d'Italia.
Han ble olympisk mester på fellesstarten under OL 2004. I 2006 ble Bettini verdensmester på landeveisritt fellesstart, og han forsvarte denne tittelen under VM i Stuttgart i september 2007.
Han la opp etter VM i september 2008, og tok i 2010 over som landslagssjef for i Italia etter at Franco Ballerini døde.


== Seire ==


== Referanser ==


== Eksterne lenker ==
Offisielt nettsted 
(en) Paolo Bettini – kategori av bilder, video eller lyd på Commons 
(de) Paolo Bettini – Munzinger Sportsarchiv 
(en) Paolo Bettini – Olympics.com 
(en) Paolo Bettini – Olympic.org 
(en) Paolo Bettini – Olympedia 
(en) Paolo Bettini – Sports-Reference (OL-resultater – arkivert) 
(it) Paolo Bettini – Italias olympiske komité 
(en) Paolo Bettini – eWRC-results.com 
(en) Paolo Bettini – ProCyclingStats 
(en) Paolo Bettini – Cycling Archives 
(en) Paolo Bettini – Cycling Quotient
Donovan Bailey

Donovan Bailey (født 16. desember 1967 i Manchester i Jamaica) er en canadisk friidrettsutøver.
13 år gammel flyttet Bailey til Canada, der han spilte basketball. Han begynte å konkurrere i friidrett i 1991, men satset ikke ordentlig før i 1994. På denne tiden var han også en profesjonell aksjemegler.
Året etter fikk han sitt internasjonale gjennombrudd. Under friidretts-VM i Göteborg 1995 vant Bailey både 100 meter og 4 x 100 m stafett.
Han gjentok dobbelttriumfen under OL i Atlanta 1996, der han satte verdensrekord med tiden 9,84. Mange canadiere følte at Bailey gjenopprettet æren for canadisk friidrett etter dopingskandalen med Ben Johnson fra OL 1988 i Seoul. Bailey vant sitt tredje VM-gull med Canadas stafettlag i 1997, da han fikk sølv på 100 meter etter Maurice Greene.
Donovan Bailey la opp i 2001.
Donovan Bailey holder fremdeles verdensrekorden på 50 meter innendørs med tiden 5,56.


== Referanser ==


== Eksterne lenker ==
(en) Offisielt nettsted 
(en) Donovan Bailey – kategori av bilder, video eller lyd på Commons 
(en) Donovan Bailey på Internet Movie Database 
(de) Donovan Bailey – Munzinger Sportsarchiv 
(en) Donovan Bailey – Olympics.com 
(en) Donovan Bailey – Olympic.org 
(en) Donovan Bailey – Olympedia 
(en) Donovan Bailey – Sports-Reference (OL-resultater – arkivert) 
(en) Donovan Bailey – Canadian Olympic Committee 
(en) Donovan Bailey – Canada Sports Hall of Fame 
(en) Donovan Bailey – Ontario Sports Hall of Fame 
(en) Donovan Bailey – Commonwealth Games Federation 
(en) Donovan Bailey – World Athletics
Landolfo Maramaldo

Landolfo Maramaldo (død 16. oktober 1415) var en av Den katolske kirkes kardinaler. Han var erkebiskop av Bari i Italia.
Han ble kreert til kardinal 21. desember 1381 av pave Urban VI.
Sammen med kardinal Pietro Pileo di Prata skrev han et brev mot pave Urban VIs vold, og ble dermed avsatt av denne paven. Men pave Bonifatius IX rehabiliterte ham som kardinal den 18. desember 1389.


== Referanser ==


== Eksterne lenker ==
Biografi på The Cardinals of the Holy Roman Church
Francesco Renzio

Francesco Renzio (født ca. 1330, død september 1390) var en av Den katolske kirkes kardinaler.
Han ble kreert til kardinal 21. desember 1381 av sin slektning pave Urban VI.
Han var onkel til kardinal Marino Bulcani.


== Eksterne lenker ==
Biografi på The Cardinals of the Holy Roman Church
Ludovico Donato

Ludovico Donato (født ca. 1305, død 1385 / 1386 i Genova) var en av Den katolske kirkes kardinaler. Han var generalminister for fransiskanerne.
Han ble kreert til kardinal 21. desember 1381 av pave Urban VI.
Han konspirerte mot pave Urban sammen med kardinalene Giovanni de Amelia, Adam Easton, Gentile de Sangro, Bartolomeo de Coturno og Marino Giudice.  De ble fengslet på borgen  i Nocera Umbria den  12. januar 1385, og ble henrettet i Genova i desember 1385 eller januar 1386. Eneste unntaket var kardinal Easton, som ble løslatt.


== Eksterne lenker ==
Biografi på The Cardinals of the Holy Roman Church
Bartolomeo de Coturno

Bartolomeo de Coturno (henrettet 26. september 1385 i Cogorno) var en av Den katolske kirkes kardinaler.
Coturno tilhørte fransiskanerne. Han ble kreert til kardinal 21. desember 1381 av pave Urban VI.
Han konspirerte mot pave Urban sammen med kardinalene Giovanni de Amelia, Adam Easton, Gentile de Sangro, Ludovico Donato og Marino Giudice. De ble fengslet på borgen i Nocera Umbria den  12. januar, og ble henrettet i Genova i desember 1385. Eneste unntaket var kardinal Easton, som ble løslatt.


== Referanser ==


== Eksterne lenker ==
Biografi på The Cardinals of the Holy Roman Church
Christian Olsson

Christian Olsson (født 25. januar 1980 i Göteborg) er en svensk tidligere friidrettsutøver som spesialiserte seg på tresteg. Han la opp våren 2012 etter flere år med skader.Olsson slo gjennom internasjonalt i 2001 da han i verdensmesterskapet kom på andreplass etter Jonathan Edwards. Han er innehaver av den europeiske innendørsrekorden på 17,83 meter, fra 2004. Han var også en dyktig høydehopper med én tittel og medaljer fra det svenske mesterskapet i årene 1999-2001. 
I innendørs-VM i 2004 tok Christian Olsson gull og tangerte verdensrekorden innendørs med 17,83. 22. august samme år, i OL i Athen, vant han trestegfinalen på ny svensk rekord: 17,79.  
I 2003 ble Olsson kåret til Europas beste friidrettsutøver.


== Meritter ==
OL-gull 2004 (Athen, 17,79)
VM-gull innendørs 2003
VM-gull utendørs 2003


== Referanser ==


== Priser ==
Årets göteborgare 2004 (sammen med Yannick Tregaro)


== Eksterne lenker ==
(de) Christian Olsson – Munzinger Sportsarchiv 
(en) Christian Olsson – Olympics.com 
(en) Christian Olsson – Olympic.org 
(en) Christian Olsson – Olympedia 
(en) Christian Olsson – Sports-Reference (OL-resultater – arkivert) 
(sv) Christian Olsson – Sveriges olympiske komité 
(en) Christian Olsson – World Athletics 
(en) Christian Olsson – European Athletic Association 
(en) Christian Olsson – Diamond League
Marino Giudice

Marino Giudice (født ca. 1305, henrettet 26. september 1385 eller 1386 i Genova) var en av Den katolske kirkes kardinaler. Han var erkebiskop av Taranto.
Han ble kreert til kardinal 1383 av pave Urban VI.
Han konspirerte mot pave Urban sammen med kardinalene Giovanni de Amelia, Adam Easton, Gentile de Sangro, Ludovico Donato og Bartolomeo de Coturno. De ble fengslet på borgen i Nocera Umbria den  12. januar, og ble henrettet i Genova i desember 1385. Eneste unntaket var kardinal Easton, som ble løslatt.


== Referanser ==


== Eksterne lenker ==
Biografi på The Cardinals of the Holy Roman Church
Adam Easton

Adam Easton (født i Easton i Norfolk i England, død 15. september 1398 i Roma) var en av Den katolske kirkes kardinaler.
Han hadde antagelig ledsaget erkebiskop Simon Langham til Roma, og da han først var der ble han på grunn av sine evner og kunnskaper engasjert i Den romerske kurie.Han ble kreert til kardinal 21. desember 1381 av pave Urban VI, med Santa Cecilia som tittelkirke.
Han konspirerte mot pave Urban sammen med kardinalene Giovanni de Amelia, Ludovico Donato, Gentile de Sangro, Bartolomeo de Coturno og Marino Giudice. De ble fengslet på borgen i Nocera Umbria den  12. januar. Kardinal Easton ble satt fri, men de øvrige ble henrettet i Genova i desember 1385. Men han ble fratatt kardinalsverdigheten.
Senere ble han gjeninnsatt som kardinal, av pave Bonifatius IX den 18. desember 1389. Han dro da for en tid til England. Ingen av hans mange verker er blitt bevart.


== Referanser ==


== Eksterne lenker ==
Biografi på The Cardinals of the Holy Roman Church
Jan-Erik Lehn

Jan-Erik Lehn (født 22. april 1950 i Trondheim, død 21. april 2001) var en norsk taekwondo-utøver og -instruktør. 
Han trente først karate, men gikk etter hvert over til taekwondo. Han ble gradert til 1. dan (beltegrad) 10. november 1976, som den første norskfødte. 
I 1980 grunnla han Norges Taekwon-Do Forbund, og ble snart valgt valgt til forbundspresident, et verv han hadde til han døde.
26. november 1982 ble Lehn gradert til 4. dan og ble internasjonal instruktør. Han ble utnevnt til «director» i det internasjonale taekwondo-forbundet 19. desember 1984.
Han innehadde også mange andre internasjonale verv, i 1990 ble han utnevnt til talsmann (spokesman) for ITF, noe han også var helt frem til han døde.
18. februar 1996 mottok han sitt 7. Dan sort belte-sertifikat fra General Choi Hong-hi og ble Master.
Lehn var teknisk meget godt oppdatert. Han hadde en utrolig evne til å få «power» i teknikkene, pga. en enorm hurtighet og masseoverføring. Ikke minst et utrolig «one-inch punch». Lehn var også kjent for å kunne slå gjennom hele 18 takstein med knyttneven, samt knuse en angitt stein i en større bunke. Andre teknikker han har imponert med er å knekke planker liggende «fritt» på en bordplate. Lehn var også kjent for et enormt kraftfullt sidespark, og ikke minst evnen til å frigjøre seg fra de største kjemper. Det har blitt flere verdensmestere samt andre titler av hans elever.


== Referanser ==
Tommaso Orsini

Tommaso Orsini eller  Tommaso dei Conti di Manupello  (død 10. juli 1390) var en av den katolske kirkes kardinaler. Han tilhørte den innflytelsesrike Orsinislekten.
Han ble kreert til kardinal i 1383 av pave Urban VI.
Som legat til Patrimoniet Marche vant han flere byer tilbake for paven. På grunn av utidig oppførsel mot den pavelige vikaren i Viterbo mistet han pavens gunst, og ble innesperret i festningen i Amelia. Han ble senere løslatt, og under en konspirasjon mot Urban VI viste han seg lojal mot paven.


== Eksterne lenker ==
Biografi på The Cardinals of the Holy Roman Church
Guglielmo d’Altavilla

Guglielmo d'Altavilla  (født i Capua, død 23. juli 1389 i Roma) var en av den katolske kirkes kardinaler. Han var erkebiskop av Salerno.
Han ble kreert til kardinal, kanskje i 1383 av pave Urban VI.


== Eksterne lenker ==
Biografi på The Cardinals of the Holy Roman Church
CC Cowboys

CC Cowboys er et norsk rockeband fra Fredrikstad, dannet i 1989. 
Bandets navn stammer fra sangen «C.C. Cowboys» av det svenske bandet Imperiet. Gruppens frontfigur er Magnus Grønneberg med sin intense stemme og sine fine tekster.
Deres første album utkom i 1990 og hadde tittelen Blodsbrødre, det hadde hits som «Vill, vakker og våt» og «Harry». For debutalbumet ble CC Cowboys kåret til årets nykommer under utdelingen av Spellemannprisen 1990. Utover på 1990-tallet ga bandet ut flere album, deriblant Tigergutt i 1992, som inneholdt hiten med samme navn.Bandet ble oppløst i 1998, men Grønneberg startet bandet opp igjen i 2003 med en annen besetning.
Etter den nye starten har bandet gitt album som Lyst (2003), Morgen & kveld (2009) med «Kanskje du behøver noen», Innriss (2011) med «Bare du» og i juni 2015 kom albumet Til det blir dag.I 2022 spilte de en konsert i Holmenkollen sammen med KORK, konserten ble vist i NRK og utgitt på albumet Med KORK i Kollen.


== Medlemmer ==
Magnus Grønneberg – vokal, gitar (1989–)
Jørn Christensen – gitar (2003–)
Per Vestaby – bass (2003–)
Kyrre Fritzner – gitarist, piano, perkusjon (2009–)
Eirik Tovsrud Knutsen - tangenter (2018–)
Henrik Maarud – trommer, perkusjon (2022–)


=== Tidligere medlemmer ===
Anders Grønneberg – bass (1989–1992)
Trond Berg – gitar (1989–1996)
Håvard Eidsaunet – bass (1992–1998)
Kjetil Melkersen – gitar (1996–1998)
Agne Sæther – trommer, perkusjon (1989–2022)


== Diskografi ==


=== Studioalbum ===
1990: Blodsbrødre (#4 NO)
1991: Rock'n roll ryttere (#4 NO)
1992: Tigergutt (#7 NO)
1994: Persille & panser (#9 NO)
1996: Himmeltitter (#20 NO)
2003: Lyst (#8 NO)
2006: Evig liv (#4 NO)
2009: Morgen & kveld (#2 NO)
2011: Innriss (#3 NO)
2015: Til det blir dag (#2 NO)
2018: Perfekt normal (#19 NO)
2020: Elsket for alltid (#6 NO)
2022: Remontert


=== Livealbum ===
2007: På Svalbard uten strøm
2016: Live – Synder i sommersol
2022: Med KORK i Kollen


=== Samlealbum ===
1998: Ekko: CC Cowboys Beste (#1 NO)
2011: 40 beste


=== Singler ===
1990: «Harry» (1990) (#4 NO)
1990: «Død manns blues/I hennes sovrum»
1991: «Barnehjemmet Johnny Johnny» (#4 NO)
1993: «People In Motion» (#6 NO)
1994: «Når du sover» (#7 NO)
2007: «Kom igjen» (#14 NO)
2009: «Kanskje du behøver noen» (#13 NO)


== Referanser ==


== Eksterne lenker ==
Offisielt nettsted 
(en) CC Cowboys – kategori av bilder, video eller lyd på Commons 
(en) CC Cowboys på Internet Movie Database 
(en) CC Cowboys på Discogs 
(en) CC Cowboys på MusicBrainz 
(en) CC Cowboys på Songkick
Bálint Alsáni

Bálint Alsáni (født ca. 1330, død 19. november 1408) var en av Den katolske kirkes kardinaler. Han var biskop av Pécs i Ungarn.
Han ble kreert til kardinal 17. desember 1384 av pave Urban VI, med Santa Sabina som tittelkirke.


== Referanser ==


== Eksterne lenker ==
The Cardinals of the Holy Roman Church
Angelo Acciaioli

Angelo Acciaioli (født 15. april 1340 i Firenze, død 31. mai 1408 i Pisa) var en av Den katolske kirkes kardinaler i det vestlige skismas tid.


== Liv og virke ==
Han ble ordinert til biskop av Rapallo i desember 1375, og i 1383 ble han valgt til erkebiskop av sin hjemby Firenze. Acciaioli støttet den romerske paven i det store skimas tid, og ble belønnet med kardinalpurpur av pave Urban VI på konsistoriet den 17. desember 1384, og fikk San Lorenzo in Damaso som tittelkirke. I 1385 oppgav han sitt embete som erkebiskop av Firenze.
På konklavet i 1389 var han nær til å bli valgt til pave, men for å gjøre slutt på skismaet støttet han valget av Pietro Tomacelli som Bonifatius IX og ble den nye pavens nære rådgiver. Acciaioli unngikk konsekvent tilbud om å støtte den avignonske obediensen, og forsvarte legaliteten av Urban VIs valg til pave og valget av dennes etterkommere.I 1390 ble han pavelig legat i Napoli og læremesteren til den 13 år gamle napolitanske kongen Vladislav, som han kronet i Gaeta den 29. mai 1390. 29. august 1397 ble Acciaioli forhøyet til kardinalbiskop av Ostia og Velletri, og ble sendt ut som pavelig legat til Ungarn i 1403, hvor han støttet Vladislavs krav til den ungarske tronen. Den 5. august 1403 kronet han Vladislav til konge av Ungarn.
Etter sin tilbakekomst fra legasjonen førte han til forsoningen mellom Bonifatius IX og Orsinislekten, og reformerte det benediktinske abbediet San Paolo fuori le mura i Roma. Han deltok i konklavet i 1404, og den nye paven Innocent VII utnevnte ham til erkepresbyter av Peterskirken samme år, og til visekansler av Den hellige romerske kirke den 29. august 1405. Etter kardinal Francesco Carbones død i juni 1405 overtok han dekanatet i kardinalkollegiet. Acciaioli ledet konklavet i 1406, og døde i Pisa i en alder av 68 år. Han var frem til sin død trofast mot den romerske paven Gregor XII, og ble gravlagt i Karteuserklosteret i Firenze.


== Referanser ==


== Eksterne lenker ==
The Cardinals of the Holy Roman Church
Francesco Carbone Tomacelli

Francesco Carbone Tomacelli (død 18. juni 1405 i Napoli) var en av Den katolske kirkes kardinaler. Han tilhørte Cistercienserordenen og var biskop av Monopoli i Italia.
Han ble kreert til kardinal 17. desember 1384 av pave Urban VI.


== Eksterne lenker ==
Biografi på The Cardinals of the Holy Roman Church
Marino Bulcani

Marino Bulcani (født ca. 1345 sannsynligvis i Alife, død 8. august 1394 i Assisi) var en av Den katolske kirkes kardinaler. Han var pavens subdiakon.
Han ble kreert til kardinal 17. desember 1384 av pave Urban VI.
Han var nevø til kardinal Francesco Renzio.


== Eksterne lenker ==
Biografi på The Cardinals of the Holy Roman Church
Rinaldo Brancaccio

Rinaldo Brancaccio (død oktober 1427) var en av Den katolske kirkes kardinaler. Han ble kreert til kardinal 17. desember 1384 av pave Urban VI.


== Se også ==
Liste over kardinaler utnevnt av Urban VI


== Litteratur ==
Giuseppe Galasso, Mezzogiorno angioino-aragonese (166-1494), Torino, 1992.
Giuseppe Galasso, Napoli capitale. Identità politica e identità citadina, Napoli, 1998.
S. Morelli, «La storiografia sullo regno angioino i Napoli: una nuova stagione di studi», in Studi Storici, vol. 41, n° 4, 2000, pp. 1023-1045, Fondazione Istituto Gramsci.
Giovanni Vitolo, A. Musi, Il Mezzogiorno prima della questione meridionale, Firenze, 2004, pp. 104-105.
Giovanni Vitolo, «Dinamiche politico-sociali nella Napoli angioina», in Studi Storici, n° 3, 2005, pp. 711-723, Fondazione Istituto Gramsci, [1].
Tanja Michalsky, «The Local Eye: Formal and Social Distinctions in Late Quattrocento Neapolitan Tombs», in Art History, Special Issue: Import/Export: Painting, Sculpture and Architecture in the Kingdom of Naples, 1266–1713, vol. 31, n° 4, 2008, pp. 484-504, DOI: 10.1111/j.1467-8365.2008.00626.x, John Wiley & Sons [2].
Giovanni Antonio Summonte, Historia della città e regno di Napoli.


== Eksterne lenker ==
The Cardinals of the Holy Roman Church.
The Catholic Encyclopedia.
Nobili Napoletaní.
Francesco Castagnola

Francesco Castagnola (død 15. november 1385), sønn av Paolo av Napoli, var en av Den katolske kirkes kardinaler.
Han ble kreert til kardinal 17. desember 1384 av pave Urban VI.


== Eksterne lenker ==
Biografi på The Cardinals of the Holy Roman Church
Stefano Palosio

Stefano Palosio (død 24. april 1396) var en av Den katolske kirkes kardinaler. Han var biskop av Todi i Italia.
Han ble kreert til kardinal 17. desember 1384 av pave Urban VI.


== Eksterne lenker ==
Biografi på The Cardinals of the Holy Roman Church
Ludovico Fieschi

Ludovico Fieschi (død 3. april 1423) var en av Den katolske kirkes kardinaler. Han var biskop av Vercelli i Italia.
Han ble kreert til kardinal 17. desember 1384 av pave Urban VI.
Etter valget av pave Innocens VII oppgav han sin obødiens (lydighet) den 22. oktober 1404 og overførte den til motpaven Benedikt XIII den 11. mai 1405. Etter Benedikts fratreden den 26. juni 1409 under Konsilet i Pisa sluttet han seg til motpaven Alexander V.  Motpaven Johannes XXIII gjorde ham senere til administrator av suburbikarbispedømmet Sabina.
Han deltok ved Konsilet i Konstanz og deltok i konklavet som valgte pave Martin V i 1417.


== Eksterne lenker ==
Biografi på The Cardinals of the Holy Roman Church
Angelo d’Anna de Sommariva

Angelo d'Anna de Sommariva O.Camald  (født 1340, død 21. juli 1428) var en av Den katolske kirkes kardinaler. 
Han ble kreert til kardinal 17. desember 1384 av pave Urban VI.